PRÍLOHA č.2

DOKUMENT upravujúcI 
DOHOVOR
medzinárodnej  Telekomunikačnej  únie
(Ženeva, 1992)
zmenený
Konferenciou vládnych splnomocnencov (Kyoto, 1994)
a
Konferenciou vládnych splnomocnencov (Minneapolis, 1998)
(Zmeny prijaté Konferenciou vládnych
splnomocnencov (Marakéš, 2002)) 

vysvetľujúce poznámky

Symboly používané v Záverečných dokumentoch
Symboly uvedené  na okraji označujú zmeny prijaté Konferenciou vládnych splnomocnencov (Marakéš, 2002) v porovnaní s textami Ústavy a Dohovoru (Ženeva, 1992) upravených Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998), a majú tento význam:
	ADD		=	pridanie nového ustanovenia 
	MOD	         =	úprava existujúceho ustanovenia
	(MOD)	=	redakčná úprava existujúceho ustanovenia 
	SUP		=	zrušenie existujúceho ustanovenia 
	SUP*  	=	ustanovenie sa v Záverečných dokumentoch presunulo na iné miesto 
	ADD*	=	existujúce ustanovenie sa presunulo z iného miesta v Záverečných dokumentoch na označené miesto 
Za týmito symbolmi nasleduje číslo existujúceho ustanovenia. Pri nových ustanoveniach (symbol ADD) je bod do ktorého sa majú vložiť, uvedený číslom predchádzajúceho ustanovenia, po ktorom nasleduje písmeno.

DOHOVOR 

MEDZINÁRODNEJ

TELEKOMUNIKAČNEJ ÚNIE *
(ŽENEVA, 1992)

ČASŤ I. Predslov
Na základe príslušných ustanovení a pri vykonávaní príslušných ustanovení Dohovoru Medzinárodnej telekomunikačnej únie (Ženeva, 1992), zmenených Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998), najmä ustanovení článku 42 tohto Dohovoru, prijala Konferencia vládnych splnomocnencov Medzinárodnej telekomunikačnej únie (Marakéš, 2002) nasledovné zmeny uvedeného Dohovoru:

	ČLÁNOK  2
Voľby a súvisiace záležitosti	

(MOD)	11	a)	ak zástupca členského štátu Rady nie je prítomný na dvoch po sebe nasledujúcich riadnych zasadaniach Rady;
	
(MOD)	21	2	Ak v období medzi dvoma Konferenciami vládnych splnomocnencov člen Rádiokomunikačnej regulačnej rady odstúpi alebo už nie je schopný vykonávať svoje povinnosti, vyzve generálny tajomník na základe konzultácie s riaditeľom Rádiokomunikačného úradu členské štáty príslušného regiónu, aby navrhli kandidátov na voľbu náhradníka na nasledujúcom zasadaní Rádiokomunikačnej regulačnej rady. Ak však neobsadené miesto vznikne viac než 90 dní pred zasadaním Rádiokomunikačnej regulačnej rady alebo po jej zasadaní, za ktorou nasleduje ďalšia Konferencia vládnych splnomocnencov, príslušný členský štát určí  čo najskôr a do 90 dní iného svojho štátneho príslušníka ako náhradníka, ktorý ostane vo funkcii, až kým sa nový člen zvolený Rádiokomunikačnou regulačnou radou  neujme funkcie, alebo prípadne kým sa noví členovia Rádiokomunikačnej regulačnej rady zvolení nasledujúcou Konferenciou vládnych splnomocnencov neujmú funkcie. Náhradník môže byť volený Rádiokomunikačnou regulačnou radou alebo Konferenciou vládnych splnomocnencov.    
	
MOD	22	3	Člen Rádiokomunikačnej regulačnej rady sa považuje za neschopného vykonávať svoje povinnosti po troch po sebe nasledujúcich absenciách na zasadaniach Rádiokomunikačnej regulačnej rady. Generálny tajomník vyhlási po konzultácií s predsedom Rádiokomunikačnej regulačnej rady, rovnako ako s príslušným členom Rádiokomunikačnej regulačnej rady a príslušným členským štátom, existenciu neobsadeného miesta v Rádiokomunikačnej regulačnej rade a postupuje podľa špecifikácie v č. 21 vyššie.	
	ČLÁNOK  3
Ďalšie konferencie a zhromaždenia	
MOD	47
PP-98	7	Pri konzultáciách uvedených v č. 42, 46, 118, 123 a 138 tohto Dohovoru a v č. 26, 28, 29, 31, 36 Všeobecného poriadku konferencií, zhromaždení a zasadaní Únie sa členské štáty, ktoré neodpovedali v časových limitoch určených Radou, považujú za neúčastné  na konzultáciách a v dôsledku toho sa neberú pri výpočte väčšiny do úvahy. Ak počet odpovedí neprekročí polovicu konzultovaných členských štátov, uskutoční sa ďalšia konzultácia, ktorej výsledky sú rozhodujúce bez ohľadu na počet odovzdaných hlasov.	

	ČLÁNOK  4
Rada	
MOD	57	6	Únia hradí iba cestovné výdavky, diéty a poistenie  vynaložené zástupcom  každého členského štátu Rady, patriaceho do kategórie rozvojových krajín, ktorých zoznam sa stanovil Rozvojovým programom Organizácie spojených národov, v uvedenej funkcii na zasadaniach Rady.	
MOD	60A
PP-98	9bis	Členský štát, ktorý nie je členským štátom Rady, môže po predchádzajúcom oznámení generálnemu tajomníkovi vyslať jedného pozorovateľa na svoje náklady na zasadania Rady, jej výborov a jej pracovných skupín. Pozorovateľ nemá hlasovacie právo.	
ADD	60B		Členovia sektorov môžu mať zastúpenie ako pozorovatelia na zasadaniach Rady, jej výborov a ich pracovných skupín, podľa podmienok stanovených Radou, vrátane podmienok týkajúcich sa počtu takýchto pozorovateľov a postupov na ich menovanie.	
ADD	61A 	10bis	Za stáleho dodržiavania finančných limitov  prijatých  Konferenciou vládnych splnomocnencov môže Rada v prípade nutnosti  zrevidovať a aktualizovať strategický plán, ktorý tvorí základ zodpovedajúcich operačných plánov, a v súlade s tým informovať členské štáty a členov sektorov.	
ADD*	61B	10ter	Rada prijme svoj  vlastný rokovací poriadok. 	
ADD	62A		1)	prijať a preskúmať špecifické údaje pre strategické plánovanie, ktoré poskytol generálny tajomník, ako je zaznamenané v č. 74A Ústavy, a na predposlednom riadnom zasadaní Rady pred nasledujúcou Konferenciou vládnych splnomocnencov  iniciovať prípravu návrhu nového strategického plánu pre Úniu, na zázklade vstupných údajov získaných od členských štátov, členov sektorov a  poradných skupín sektora, a spracovať koordinovaný návrh nového strategického plánu aspoň štyri mesiace pred uvedenou Konferenciou vládnych splnomocnencov;	

ADD	62B		2)	vypracovať kalendár pre tvorbu strategických a finančných plánov Únie a operačných plánov každého sektora a generálneho sekretariátu, aby sa umožnilo previazanie plánov;	
MOD	73
PP-98		7)	skúmať a schvaľovať dvojročný rozpočet Únie a posudzovať prognózu rozpočtu (zahrnutú vo finančnej operačnej správe pripravenej generálnym tajomníkom podľa č. 101 tohto Dohovoru) na dvojročné obdobie nasledujúce po danom rozpočtovom období, pri zohľadnení rozhodnutí Konferencie vládnych splnomocnencov v spojení s č. 50 Ústavy a finančných limitov stanovených Konferenciou vládnych splnomocnencov v súlade s č. 51 Ústavy; zabezpečí čo najprísnejšiu hospodárnosť majúc na pamäti povinnosť Únie dosahovať uspokojivé výsledky čo najrýchlejšie. Pri tomto konaní berie Rada do úvahy priority stanovené Konferenciou vládnych splnomocnencov, vyjadrené v strategickom pláne pre Úniu, stanoviská Koordinačného výboru obsiahnuté v správe generálneho tajomníka, uvedené v č. 86 tohto Dohovoru a finančnú operačnú správu uvedenú v č. 101 tohto Dohovoru;	
MOD	79
PP-98		13)	prijať všetky potrebné kroky, so súhlasom väčšiny členských štátov, na dočasné riešenie otázok, ktoré nie sú pokryté Ústavou, týmto Dohovorom a administratívnymi nariadeniami a ktorých riešenie nemôže počkať na ďalšiu príslušnú konferenciu;	
MOD	81
PP-98		15)	zaslať členským štátom do 30 dní po každom z ich zasadaní súhrnné záznamy o činnostiach Rady a ďalšie dokumenty považované za užitočné;	
	ČLÁNOK  5
Generálny sekretariát	
MOD	87A
PP-98	dbis)	pripraviť každoročne štvorročný priebežný operačný plán činností, ktoré majú vykonať zamestnanci generálneho sekretariátu, zladený so strategickým plánom, pokrývajúci budúci rok a nasledujúce trojročné obdobie, vrátane finančných dopadov, berúc do úvahy finančný plán schválený Konferenciou vládnych splnomocnencov; tento štvorročný operačnýí plán preskúmajú poradné skupiny všetkých troch sektorov a každoročne ho preskúma a schváli Rada; 	

	ČLÁNOK  6	
	Koordinačný výbor	
(MOD)	111	4	O rokovaniach Koordinačného výboru sa vypracuje správa, ktorá sa na požiadanie sprístupní členským štátom Rady. 	
	ČLÁNOK  8
Rádiokomunikačné zhromaždenie	
ADD	129A	1bis	Rádiokomunikačné zhromaždenie je oprávnené prijímať pracovné metódy a postupy na riadenie činností sektora v súlade s č. 145A Ústavy.	
ADD	136A		7)	rozhodovať o potrebe udržiavať, ukončovať alebo zriaďovať ďalšie skupiny a menovať ich predsedov a podpredsedov;	
ADD	136B		8)	určovať podmienky pôsobnosti skupín uvedených v č. č. 136A vyššie; také skupiny neprijímajú otázky ani odporúčania.	
MOD	137A
PP-98	
4	Rádiokomunikačné zhromaždenie môže prideľovať Rádiokomunikačnej poradnej skupine špecifické záležitosti vo svojej pôsobnosti s uvedením činnosti požadovanej v týchto záležitostiach., s výnimkou záležitostí súvisiacich s postupmi zahrnutými v Rádiokomunikačnom poriadku, 	
	ČLÁNOK  10
Rádiokomunikačná regulačná rada	
MOD	140	2	Okrem povinností špecifikovaných v článku 14 Ústavy Rádiokomunikačná regulačná rada:
	1)	posudzuje správy riaditeľa Rádiokomunikačného úradu o prešetrovaní škodlivej interferencie vykonávanom na žiadosť jednej alebo viacerých zainteresovaných administratív a k tomu formuluje odporúčania;    
	2)	rovnako, nezávisle od Rádiokomunikačného úradu, na žiadosť jednej alebo viacerých zainteresovaných administratív, posudzuje odvolanie proti rozhodnutiam  Rádiokomunikačného úradu ohľadom frekvenčných prídelov.	

MOD	141	3	Členovia Rádiokomunikačnej regulačnej rady sa v poradnej funkcii zúčastňujú na rádiokomunikačných konferenciách. V týchto prípadoch sa nezúčastňujú na týchto konferenciách ako členovia svojich národných delegácií.	
ADD	141A	3bis	Dvaja členovia Rádiokomunikačnej regulačnej rady, stanovení Rádiokomunikačnou regulačnou radou, sa zúčastňujú v poradnej funkcii na Konferenciách vládnych splnomocnencov a  na Rádiokomunikačných zhromaždeniach. V týchto prípadoch sa títo dvaja členovia stanovení Rádiokomunikačnou regulačnou radou nesmú zúčastňovať na týchto konferenciách alebo zhromaždeniach ako členovia svojich národných delegácií.	
ADD	142A	4bis	Členovia Rádiokomunikačnej regulačnej rady pri výkone svojich povinností pre Úniu, špecifikovaných Ústavou a Dohovorom, alebo pri poslaní pre Úniu, užívajú funkčné privilégiá a imunitu rovnocenné tým, ktoré udeľuje každý členský štát podľa príslušných ustanovení národnej legislatívy alebo inej vhodnej legislatívy zvoleným úradníkom Únie v každom členskom štáte. Takéto funkčné výsady a imunity sa udeľujú členom Rádiokomunikačnej regulačnej rady pre účely Únie a nie pre ich osobný prospech. Únia môže zrušiť a zruší imunitu udelenú členovi Rádiokomunikačnej regulačnej rady vždy, keď pokladá takúto imunitu za rozpornú s riadnou správou právneho systému a jej zrušenie neškodí záujmom Únie.  	
MOD	145		2)	Rádiokomunikačná regulačná rada obvykle uskutočňuje až štyri zasadania ročne, s trvaním až päť dní, spravidla v sídle Únie, na ktorých sú prítomné aspoň dve tretiny jej členov, a môže vykonávať svoje povinnosti pomocou moderných komunikačných prostriedkov. Ak to Rádiokomunikačná regulačná rada považuje za potrebné, v závislosti na posudzovaných záležitostiach môže zvýšiť počet svojich zasadaní. Výnimočne môžu zasadania trvať až dva týždne.	

PP-98	ČLÁNOK  11A
Rádiokomunikačná poradná skupina	
MOD	160A
PP-98	1	Rádiokomunikačná poradná skupina je otvorená pre zástupcov administratív členských štátov a zástupcov členov sektorov a pre predsedov študijných skupín a ďalších skupín a  koná prostredníctvom riaditeľa.	

MOD	160C
PP-98		1)	skúmať priority, programy, operácie, finančné záležitosti a stratégie spojené s rádiokomunikačnými zhromaždeniami, študijnými skupinami a ďalšími skupinami a prípravou rádiokomunikačných konferencií a akékoľvek špecifické veci nariadené konferenciou Únie, rádiokomunikačným zhromaždením alebo Radou;	
ADD	160CA		1)bis	preskúmať realizáciu operačného plánu predchádzajúceho obdobia kvôli určeniu oblastí, v ktorých Úrad nedosiahol alebo nebol schopný dosiahnuť ciele vytýčené v uvedenom pláne, a odporučiť riaditeľovi prijatie nevyhnutných nápravných opatrení;	
ADD	160I		7)	pripraviť správu pre Rádiokomunikačné zhromaždenie o veciach jej pridelených v súlade s č. 137A tohto Dohovoru a odovzdať ju riaditeľovi na predloženie zhromaždeniu.	
	ČLÁNOK  12
Rádiokomunikačný úrad	
MOD	164
PP-98	a)	koordinovať prípravnú prácu študijných skupín a ďalších skupín a Úradu, oznamovať členským štátom a členom sektorov výsledky tejto prípravnej práce, zhromažďovať ich pripomienky a predložiť konferencii správu v plnom znení, ktorá môže obsahovať návrhy  regulačného charakteru;	
MOD	165	b)	zúčastňovať sa právom, ale v poradnej funkcii, na rokovaniach rádiokomunikačných konferencií, Rádiokomunikačného zhromaždenia a rádiokomunikačných študijných skupín a ďalších skupín. Riaditeľ vykoná všetky potrebné prípravy na  rádiokomunikačné konferencie a zasadania rádiokomunikačného sektora na základe konzultácie s generálnym sekretariátom v súlade s č. 94 tohto Dohovoru a prípadne s ďalšími sektormi Únie, a s náležitým ohľadom na smernice Rady pri vykonávaní týchto príprav;	
MOD	169	b)	rozoslať všetkým členským štátom rokovací poriadok Výboru, zhromaždiť pripomienky k nemu prijaté od administratív a predložiť ich Rádiokomunikačnej regulačnej rade;	
MOD	170	c)	spracúvať informácie prijaté od administratív pri aplikácii príslušných ustanovení Rádiokomunikačného poriadku a regionálnych dohôd a ich pridružených rokovacích poriadkov a pripraviť ich prípadne vo forme vhodnej na zverejnenie;   	

MOD	175		3)	koordinovať prácu rádiokomunikačných študijných skupín a ďalších skupín a zodpovedať za organizáciu uvedenej práce;	
MOD	175B
PP-98		3ter)	prijímať praktické opatrenia na uľahčenie účasti rozvojových krajín v rádiokomunikačných študijných skupinách a ďalších skupinách.	
MOD	180	d)	predložiť Svetovej rádiokomunikačnej konferencii správu o činnostiach Rádiokomunikačného sektora od poslednej konferencie; ak sa Svetová rádiokomunikačná konferencia neplánuje, správa o činnostiach sektora pokrývajúca obdobie od poslednej konferencie sa predloží Rade a na informáciu členským štátom a členom sektorov;	
MOD	181A
PP-98	f)	pripraviť každoročne priebežný štvorročný operačný plán, ktorý pokrýva nasledujúci rok a ďalšie trojročné obdobie, vrátane finančných dôsledkov na činnosti vykonávané Úradom pri podpore sektora ako celku; tento štvorročný operačný plán preskúma Rádiokomunikačná poradná skupina v súlade s článkom 11A tohto Dohovoru a každoročne ho preskúma a schváli Rada; 	
	ČLÁNOK 13	
PP-98	Svetové zhromaždenie pre štandardizáciu telekomunikácií	
ADD	184A	1bis	Svetové zhromaždenie pre štandardizáciu telekomunikácií je oprávnené prijímať pracovné metódy a postupy pre riadenie činností sektora v súlade s č. 145A Ústavy.	
MOD	187
PP-98	a)	posudzovať správy študijných skupín pripravené v súlade s č. 194 tohto Dohovoru a schvaľovať, upravovať alebo zamietať návrhy odporúčaní, obsiahnuté v uvedených správach, a posudzovať správy Poradnej skupiny pre štandardizáciu telekomunikácií v súlade s č. 197H a 197I tohto Dohovoru;	
ADD	191bis	f)	rozhodovať o potrebe udržovať, ukončovať alebo zriaďovať ďalšie skupiny a menovať ich predsedov a podpredsedov;  	
ADD	191ter	g)	určovať podmienky pôsobnosti skupín uvedených v č. 191bis vyššie; takéto skupiny neprijímajú otázky ani odporúčania.	

MOD	191B
PP-98	5	Svetovému zhromaždeniu pre štandardizáciu telekomunikácií predsedá predseda ustanovený krajinou, v ktorom sa zasadanie uskutočňuje, alebo v prípade zasadania konaného v sídle Únie predseda zvolený samotným zhromaždením. Predsedovi pomáha podpredseda zvolený zhromaždením.	
	ČLÁNOK  14A
Poradná skupina pre štandardizáciu telekomunikácií	
MOD	197A
PP-98	1	Poradná skupina pre štandardizáciu telekomunikácií je otvorená pre zástupcov administratív členských štátov a zástupcov členov sektorov a pre predsedov študijných skupín a ďalších skupín.	
ADD	197CA		1)bis	skúmať realizáciu operačného plánu predchádzajúceho obdobia kvôli určeniu oblastí, v ktorých Úrad nedosiahol alebo nebol schopný dosiahnuť ciele vytýčené v uvedenom pláne a odporučiť riaditeľovi prijatie potrebných nápravných opatrení;	
	ČLÁNOK  15
Úrad pre štandardizáciu telekomunikácií	
MOD	200
PP-98	a)	aktualizovať každoročne pracovný program schválený Svetovým zhromaždením pre štandardizáciu telekomunikácií, na základe konzultácie s predsedami študijných skupín pre štandardizáciu telekomunikácií a ďalších skupín;	
MOD	201
PP-98	b)	zúčastňovať sa právom, ale v poradnej funkcii, na rokovaniach Svetových zhromaždení pre štandardizáciu telekomunikácií, študijných skupín pre štandardizáciu telekomunikácií a ďalších skupín. Riaditeľ vykoná všetky potrebné prípravy pre zhromaždenia a zasadania Sektora štandardizácie telekomunikácií na základe konzultácie s generálnym sekretariátom v súlade s č. 94 tohto Dohovoru a prípadne s ďalšími sektormi Únie, a s náležitým ohľadom na smernice Rady týkajúce sa týchto príprav;	

MOD	205A
PP-98	g)	pripraviť každoročne priebežný štvorročný operačný plán, ktorý pokrýva nasledujúci rok a ďalšie trojročné obdobie, vrátane finančných dopadov činností vykonávaných Úradom pri podpore sektora ako celku; tento štvorročný vykonávací plán sa musí preskúmať Poradnou skupinou pre štandardizáciu telekomunikácií v súlade s článkom 14A tohto Dohovoru a musí byť každoročne preskúmaný a schválený Radou;	
	ČLÁNOK  16
Konferencie pre rozvoj telekomunikácií	
ADD	207A	Svetová konferencia pre rozvoj telekomunikácií je oprávnená prijímať pracovné metódy a postupy na riadenie činností sektora v súlade s č. 145A Ústavy.	
ADD	209A	abis)	rozhodnúť o potrebe udržiavať, ukončovať alebo zriaďovať ďalšie skupiny a menovať ich predsedov a podpredsedov;	
ADD	209B	ater)	určovať podmienky pôsobnosti skupín uvedených v č. 209A vyššie; takéto skupiny neprijímajú otázky ani odporúčania.	
MOD	210	b)	regionálne konferencie pre rozvoj telekomunikácií posudzujú otázky a priority týkajúce sa rozvoja telekomunikácií, pri zohľadnení potrieb a charakteristík príslušného regiónu, a môžu rovnako predkladať odporúčania svetovým konferenciám pre rozvoj telekomunikácií;	
MOD	213A	3	Konferencia pre rozvoj telekomunikácií môže prideľovať špecifické veci v svojej pôsobnosti Poradnej skupine pre rozvoj telekomunikácií s uvedením odporúčanej činnosti v týchto veciach.	

	ČLÁNOK  17A
Poradná skupina pre rozvoj telekomunikácií	
MOD	215C
PP-98	1	Poradná skupina pre rozvoj telekomunikácií je otvorená pre zástupcov administratív členských štátov a zástupcov členov sektorov a pre predsedov a podpredsedov študijných skupín a ďalších skupín.	
ADD	215EA		1)bis	skúmať realizáciu operačného plánu predchádzajúceho obdobia kvôli určeniu oblastí, v ktorých Úrad nedosiahol alebo nebol schopný dosiahnuť ciele vytýčené v uvedenom pláne, a odporučiť riaditeľovi prijatie potrebných nápravných opatrení.	
ADD	215JA	6bis)	pripraviť správu pre Svetovú konferenciu pre rozvoj telekomunikácií o veciach pridelených jej v súlade s č. 213A tohto Dohovoru a odovzdať ju riaditeľovi na predloženie konferencii.	

PP-98	ČLÁNOK  18
Úrad pre rozvoj telekomunikácií	
MOD	218	a)	zúčastňuje sa právom, ale v poradnej funkcii, na rokovaniach konferencií pre rozvoj telekomunikácií a študijných skupín pre rozvoj telekomunikácií a ďalších skupín. Riaditeľ vykoná všetky potrebné prípravy pre konferencie a zasadania Sektora pre rozvoj telekomunikácií na základe konzultácie s generálnym sekretariátom v súlade s č. 94 tohto Dohovoru a prípadne s ďalšími sektormi Únie, a s náležitým ohľadom na smernice Rady pri vykonávaní týchto príprav;	

MOD	223A
PP-98	g)	pripraviť každoročne priebežný štvorročný operačný plán, ktorý pokrýva nasledujúci rok a ďalšie trojročné obdobie, vrátane finančných dopadov činností vykonávaných Úradom pri podpore sektora ako celku; tento štvorročný operačný plán preskúma Poradná skupina pre rozvoj telekomunikácií v súlade s článkom 17A tohto Dohovoru a každoročne ho preskúma a schváli Rada;	

MOD	KAPITOLA  II
Špecifické ustanovenia pre konferencie a zhromaždenia	

MOD	ČLÁNOK  23
Prístup na konferencie vládnych splnomocnencov	
SUP	255
	to
	266		

(MOD)	267	1	Nasledujúci majú prístup na konferencie vládnych splnomocnencov:	
NOC	268	a)	delegácie;	
ADD	268A	b)	zvolení úradníci v poradnej funkcii; 	
ADD	268B	c)	Rádiokomunikačná regulačná rada, v súlade s č. 141A tohto Dohovoru v poradnej funkcii; 	
MOD	269
PP-94	d)	pozorovatelia z nasledujúcich organizácií, agentúr a subjektov: 	
(MOD)	269A	i)	Organizácia spojených národov;	
(MOD)	269B	ii)	regionálne telekomunikačné organizácie uvedené v článku 43 Ústavy;	
(MOD)	269C	iii)	medzivládne organizácie prevádzkujúce družicové systémy;	

(MOD)	269D	iv)	špecializované agentúry Organizácie spojených národov a Medzinárodná agentúra pre atómovú energiu;	
(MOD)	269E	v)	členovia sektorov uvedení v č. 229 a 231 tohto Dohovoru a organizácie medzinárodného charakteru, ktorí ich zastupujú.	
ADD	269F	2	Generálny sekretariát a tri Úrady Únie sú zastúpené na konferencii v poradnej funkcii. 	

MOD	ČLÁNOK  24
Prístup na rádiokomunikačné konferencie 	
SUP	270
	to
	275		
(MOD)	276	1	Nasledujúci majú prístup na rádiokomunikačné konferencie:	
NOC	277	a)	delegácie;	
(MOD)	278	b)	pozorovatelia z organizácií a agentúr uvedených v č. 269A až 269D tohto Dohovoru;	
MOD	279	c)	pozorovatelia z ďalších medzinárodných organizácií pozvaní vládou a pripustení konferenciou v súlade s príslušnými ustanoveniami kapitoly I Všeobecného poriadku konferencií, zhromaždení a zasadaní Únie;	
NOC	280
PP-98	d)	pozorovatelia zastupujúci členov sektorov rádiokomunikačného sektora, riadne oprávnení príslušným členským štátom;	
SUP	281		
(MOD)	282
PP-98	e)	pozorovatelia z členských štátov, ktorí sa zúčastňujú bez hlasovacieho práva na regionálnej rádiokomunikačnej konferencii regiónu, do ktorého tieto členské štáty nepatria;	
(MOD)	282A	f)	v poradnej funkcii zvolení úradníci, ak konferencia diskutuje o veciach spadajúcich od ich pôsobnosti, a členovia Rádiokomunikačnej regulačnej rady.	

MOD	ČLÁNOK  25
Prístup na Rádiokomunikačné zhromaždenia, Svetové zhromaždenia pre štandardizáciu telekomunikácií a Konferencie pre rozvoj telekomunikácií	
SUP	283
	to
	294		
(MOD)	295	1	Nasledujúci majú prístup na zhromaždenia alebo konferencie:	
NOC	296	a)	delegácie;	
MOD	297	b)	pozorovatelia z nasledujúcich organizácií a agentúr: 	
SUP	298		
ADD	298A	i)	regionálne telekomunikačné organizácie uvedené v článku 43 Ústavy; 	
ADD	298B	ii)	medzivládne organizácie prevádzkujúce družicové systémy;	
ADD	298C	iii)	akékoľvek iné regionálne organizácie alebo iné medzinárodné organizácie zaoberajúce sa vecami záujmu pre zhromaždenia alebo konferencie;	
ADD	298D	iv)	Organizácia spojených národov;	
ADD	298E	v)	špecializované agentúry Organizácie spojených národov a Medzinárodná agentúra pre atómovú energiu;	
ADD	298F	c)	zástupcovia príslušných členov sektorov.	
MOD	298G	2	Zvolení úradníci, prípadne generálny sekretariát a Úrady Únie sú zastúpení na zhromaždení alebo konferencii v poradnej funkcii. Dvaja členovia Rádiokomunikačnej regulačnej rady, ustanovení Rádiokomunikačnou regulačnou radou, sa zúčastňujú na rádiokomunikačných zhromaždeniach  v poradnej funkcii.  	
SUP	ČLÁNOK 26	
SUP	ČLÁNOK 27	

SUP	ČLÁNOK 28	
SUP	ČLÁNOK 29	
SUP	ČLÁNOK 30	
	ČLÁNOK  31
Poverovacie listiny pre Konferencie	
MOD	334
PP-98	5	Poverovacie listiny sa uložia na sekretariáte konferencie čo najskôr; za tým účelom by mali členské štáty poslať svoje poverovacie listiny pred dátumom začatia konferencie generálnemu tajomníkovi, ktorý ich odovzdá sekretariátu konferencie, akonáhle sa tento zriadi. Výbor uvedený v č. 68 Všeobecného poriadku konferencií, zhromaždení a zasadaní Únie je poverený ich overením a o svojich záveroch podá správu plenárnemu zasadaniu v dobe špecifikovanej plenárnym zasadaním. Do rozhodnutia plenárneho zasadania v tejto veci je každá delegácia oprávnená zúčastniť sa konferencie a vykonávať hlasovacie právo príslušného členského štátu.	

MOD	ČLÁNOK  32
Všeobecný poriadok konferencií, zhromaždení a zasadaní Únie	
MOD	339A
PP-98	1	Všeobecný poriadok konferencií, zhromaždení a zasadaní Únie prijíma Konferencia vládnych splnomocnencov. Ustanovenia pre postup pri zmenách uvedeného Poriadku a nadobudnutie účinnosti zmien sú zahrnuté v samotnom Poriadku.  	
MOD	340
PP-98	2	Všeobecný poriadok konferencií, zhromaždení a zasadaní Únie platí bez dotknutia ustanovení pre zmeny, obsiahnutých v článku 55 Ústavy a v článku 42 tohto Dohovoru.	

	ČLÁNOK  33
Financie	
MOD	476
PP-94
PP-98	4	1)	Organizácie uvedené v č. 259 až 262A tohto Dohovoru a ďalšie organizácie medzinárodného charakteru (ak neboli vyňaté Radou na základe vzájomnosti) a členovia sektorov, ktorí sa zúčastňujú v súlade s ustanoveniami tohto Dohovoru na Konferencii vládnych splnomocnencov, na konferencii, zhromaždení alebo zasadaní sektora Únie, alebo na Svetovej konferencii o medzinárodných telekomunikáciách, sa podieľajú na úhrade výdavkov konferencií, zhromaždení a zasadaní, na ktorých sa zúčastňujú na základe nákladov na tieto konferencie a zasadania a v súlade s finančnými nariadeniami. Členovia sektorov však nebudú zvlášť spoplatňovaní za ich účasť na konferencii, zhromaždení alebo zasadaní ich príslušných sektorov, s výnimkou prípadu regionálnych rádiokomunikačných konferencií.  	
	ČLÁNOK  42
Ustanovenia pre zmeny tohto Dohovoru	
MOD	523
PP-98	5	Ak nie je špecifikované inak v predchádzajúcich odsekoch tohto článku ktorý je rozhodujúci, platí Všeobecný poriadok konferencií, zhromaždení a zasadaní Únie.	

ČASŤ  II.    Dátum nadobudnutia účinnosti
Zmeny obsiahnuté v tomto dokumente nadobúdajú účinnosť vcelku a vo forme jedného jedinéhodokumentu dňa 1. januára 2004 medzi členskými štátmi, ktoré budú v uvedenej dobe stranami Ústavy a Dohovoru Medzinárodnej telekomunikačnej únie (Ženeva, 1992) a uložia pred uvedeným dátumom listinu o ratifikácii, prijatí alebo schválení tohto upravujúceho dokumentu, alebo o pristúpení k nemu. 

____________________

NA DÔKAZ TOHO podpísali príslušní vládni splnomocnenci originál tohto dokumentu upravujúceho Dohovor Medzinárodnej telekomunikačnej únie (Ženeva, 1992), ako bol zmenený Konferenciou vládnych splnomocnencov (Kyoto, 1994) a Konferenciou vládnych splnomocnencov (Minneapolis, 1998).

Marakéš, 18. októbra 2002